На основу члана 52. Закона о јавним предузећима („Службени гласник РС“, број [15/16](javascript:void(0)) и [88/19](javascript:void(0))), члана 32.став 1. тачка 9. Закона о локалној самоуправи („Службени гласник РС“, број 129/07) и члана 40. Статута општине Гаџин Хан („Службени лист Града Ниша “, број 10/19, 101/19,89/22 и 69/24),

Скупштина општине Гаџин Хан, на седници одржаној 09. децембра 2024.године, донела је

Р Е Ш Е Њ Е

о именовању ВД директора Јавног предузећа ЈП „Дирекција за изградњу и комуналне делатности“ општине Гаџин Хан

1. Именује се Душан Игњатовић, дипломирани економиста из Ниша за ВД директора ЈП „Дирекција за изградњу и комуналне делатности “општине Гаџин Хан до именовања директора по спроведеном јавном конкурсу.
2. Период обављања функције вршиоца дужности директора не може бити дужи од једне године.
3. Решење ступа на снагу даном доношења.
4. Ово решење објавиће се у „Службеном листу Града Ниша “.

О б р а з л о ж е њ е

Славиша Костић ВД директор ЈП „Дирекција за изградњу и комуналне делатности“ општине Гаџин Хан, дана 12.11.2024.године под бројем 06-240/24-II поднео је Скупштини општине Гаџин Хан неопозиву оставку на место ВД директора ЈП „Дирекција за изградњу и комуналне делатности“ општине Гаџин Хан из личних разлога.

Општина Гаџин Хан у складу са својим оснивачким правима а на основу члана 52. Закона о јавним предузећима именује Душана Игњатовића за вршиоца дужности директора до именовања директора јавног предузећа по спроведеном јавном конкурсу.

Период обављања функције вршиоца дужности директора не може бити дужи од једне године.

Именовани ВД директора испуњава услове за именовање из члана 25.Закона о јавним предузећима.

На основу наведеног донето је решење као у диспозитиву.

Поука о правном леку: Против овог решења жалба није допуштена, већ се може покренути спор код Управног суда у року од 30 дана од дана пријема решења.

Број:06-287/2024-II

У Гаџином Хану, дана 09. децембра 2024.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Славиша Ивковић,с.р.